
Szentendre Város Önkormányzat Képviselő-testületének

2025. október 30-i üléséről készült jegyzőkönyvéből

17.
Előterjesztés a 11-es főút mentén fekvő, 2466 hrsz-ú, Áchim András utca 7/A szám alatti ingatlan törzsvagyonból történő kivonásáról

Előadó: Fülöp Zsolt polgármester
Szentendre Város Önkormányzat Képviselő-testületének

182/2025. (X.30.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. a Szentendre Város Önkormányzat tulajdonában álló Szentendre, 2466 hrsz-ú, természetben az Áchim András utca 7/A. szám alatt felvett, a 11-es számú főút mentén fekvő, az ingatlan-nyilvántartás szerint lakóház, udvar megnevezésű (természetben üres), 95 m2 alapterületű ingatlant Szentendre Építési Szabályzatáról és Szabályozási Tervéről szóló 26/2017. (VII. 31.) önkormányzati rendeletével összhangban a törzsvagyonból kivonja és a vagyonkataszterben a forgalomképes vagyonkörbe emeli;

2. az 1. pontban megjelölt ingatlan vonatkozásában elfogadja Gabay Anett ingatlan értékbecslő által készített értékbecslés szerinti bruttó 6.350.000 Ft – hatmillió-háromszázötvenezer forint – forgalmi értéket, és az ingatlant telekkiegészítésként értékesíteni kívánja akként, hogy a vevő a vételár 50%-át, 3.175.000 Ft-ot, azaz hárommillió-százhetvenötezer forintot a szerződéskötéssel egyidejűleg, míg a vételár fennmaradó 50%-át 2,5 év (30 hónap) alatt kamatmentes részletfizetéssel teljesíti úgy, hogy a vételár első részletének összege 275.000 Ft, azaz kétszázhetvenötezer forint, ezt követően pedig havi 100.000 Ft., azaz egyszázezer forint;
3. a tulajdonjog bejegyzésére a teljes vételár megfizetését követően kerülhet sor;

4. felkéri a Polgármestert az értékesítéssel összefüggésben szükséges eljárások lefolytatására, a szükséges nyilatkozatok megtételére, valamint az adásvételi szerződés megkötésére.

Felelős: Polgármester

Határidő: 2025. december 31.

A végrehajtásért közvetlenül felelős: Vagyongazdálkodási Iroda

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Vagyongazdálkodási Iroda, Kiemelt vagyongazdálkodási referens – intézkedésre

4. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2025. október 31.
Simor Györgyné
jegyzőkönyvvezető

